### Beslutningstema

Under punktet gives en status for gennemførslen af Rømø Udviklingsplan, og der tages stilling til den videre proces.

### Historik

Kommunalbestyrelsen godkendte Rømø Udviklingsplan den 28. marts 2019.

### Sagsfremstilling

Efter Kommunalbestyrelsens godkendelse af Rømø Udviklingsplan den 28. marts 2019 har følgegruppen, hvor interessenter for planen er repræsenteret (Rømø Lokalråd, Rømø-Tønder Turistforening, Destination [adresse], Tønder Erhvervsråd, [adresse] på Rømø, Naturstyrelsen, [adresse], [adresse], [adresse], [adresse] og virksomhedsrepræsentanter for udlejning/centre m.v.) arbejdet for planens virkeliggørelse. Følgegruppen har mødtes ca. 4 gange årligt i perioden til nu, og arbejdet med indsatserne som oplistet samt ad hoc grupper for særlige tiltag undervejs. Der har været et stort ejerskab til Udviklingsplanen igennem arbejdet, som har skabt konsensus om indsatserne.

Udviklingsplanen er et resultatet af en omfattende forudgående involveringsproces. Den beskriver en vision for Rømø baseret på [adresse] DNA: historie, kulturmiljøer, landskab, natur, indbyggere, turisme og erhverv, hvor bæredygtig helårsturisme er vækstmotoren, der skal drive udviklingen på Rømø. Med fokus på bæredygtig helårsturisme skal der skabes vækst i turismen hele året, og der skabes afledt heraf flere arbejdspladser - ikke kun i turismen - samt øget bosætning.

Udviklingsplanen bygger på 5 strategier:

* Styrk identiteten
* Styrk naturoplevelsen
* Forskøn ankomsten
* Styrk bymiljøet
* Saml kræfterne

Til hver strategi er der et antal konkrete indsatser, som skal understøtte strategierne. Der vedlægges et overblik over status for arbejdet med strategier og indsatser i Udviklingsplanen. Følgegruppen har bestræbt sig på at gennemgå alle handlingsforslag i planen og har desuden tilføjet og tilrettet enkelte indsatser. Af overblikket fremgår, at der i gennemførslen har været prioriteret:

* Styrk identiteten: udarbejdelse af hele strategien herunder grundfortælling, kommunikationsstrategi, skiltning- og Minna Koch, designmanual og arkitekturpolitik.
* Styrk naturoplevelsen: Rømøstierne, naturpleje og plan for benyttelse af strandene.
* Forskøn ankomsten: Proces for plan for [adresse], ny lokalplan for [adresse], formidling på Rømødæmningen.
* Styrk bymiljøet: Claus Madsen for [adresse], fokus på boligudvikling i [adresse] og udvikling af medborgerhuset.
* Saml kræfterne: Afprøvning af eventpulje

Udviklingsplanen har sit udløb i 2025, og der lægges med denne sag op til overvejelse om opfølgning. Arbejdet med lokale udviklingsplaner - som i [adresse] Initiativet (Højer), Toftlund og senest med planerne på vej i Skærbæk, Løgumkloster og Bredebro - har i de seneste år, vist sig værdifulde som grundlag for udviklingen. Ikke bare for lokalsamfundet selv, men også som i [adresse] tilfælde, med fokus på turismeudviklingen, som rækker ud over lokalsamfundet selv. Der foreslås derfor gennemført en proces, hvor en udviklingsplan for Rømø udarbejdes på grundlag af

* en evaluering og dialog med interessenter om den nuværende udviklingsplan.
* en fortsat plan, der tager udgangspunkt i [adresse] DNA herunder et fortsat fokus på turismeudviklingen, men også et øget fokus på at understøtte den lokale identitet og bosætningen på Rømø. Det foreslås hertil, at der i en fremtidig plan arbejdes med at udpege og afgrænse fremtidige geografiske udviklingsområder i forhold til bebyggelse/fritidsanvendelse og tilsvarende, så den også bliver fysisk plan fremadrettet som rettesnor for udviklingen af Rømø.

Den konkrete proces, der foreslås, har dette forløb

* Intern evaluering i følgegruppen af de opnåede resultater
* På baggrund af den interne evaluering, giver følgegruppen input til retning, indhold og proces for en fremtidig plan, som sendes til godkendelse i Klima-, Vækst- og Udviklingsudvalget,
* Afholdelse af opstartsmøde/borgermøde med workshops med udgangspunkt i følgegruppens anbefalinger. Deltagerkredsen er bl.a. interessenterne fra følgegruppen, Kommunalbestyrelsen, lokale virksomheder, foreninger samt lokale borgere.

Forløbet kan gennemføres med opstart i følgegruppen i 2. kvartal 2024 og forventet afholdelse af opstartsmøde i juni 2024. Forløbet forventes faciliteret med brug af ekstern rådgiver.

Hvis den foreslåede proces godkendes, vil der på aprilmødet komme en sag om anlægsbevilling og frigivelse af rådighedsbeløb til denne.

### Indstilling Fagchefen for Plan og Udvikling indstiller,

|  |  |
| --- | --- |
| at | orienteringen om status for arbejdet med Rømø Udviklingsplan tages til efterretning, og |
| at | den foreslåede proces til revision af Rømø Udviklingsplan godkendes. |

### Beslutning

Indstillingen godkendt.